**O PROJEKTU RUNE** (**RU**ral **NE**twork)

Projekt RUNE (**angl. Rural Network**), ki ga v Sloveniji izvaja podjetje RUNE-SI, bo omogočil ultra hitro optično omrežje uporabnikom na podeželskih področjih v Sloveniji, kjer obstoječi operaterji infrastrukture in storitev nimajo tržnega interesa, da bi gradili lastna omrežja. Projekt RUNE predstavlja veliko razvojno pomoč slovenskim občinam pri spodbujanju razvoja podeželja tako, da bo zagotavljal povezovanje v optično omrežje vsem gospodinjstvom in pravnim osebam na redko poseljenih območjih, ki sicer te možnosti nimajo.

**GRADNJA TELEKOMUNIKACIJSKEGA OMREŽJA**

RUNE-SI d.o.o. gradi najsodobnejše optično omrežje zelo velikih hitrosti (večje od 1 Gb/s) za vse potencialne uporabnike na območjih, vključenih v projekt. Podrobnejše podatke o gospodinjstvih, ki so zajeta v gradnjo, lahko preverite na [www.ruralnetwork.eu](http://www.ruralnetwork.eu).

Po zaključku gradnje bo omrežje upravljalo podjetje RUNE-SI d.o.o. Vzdrževanje in popravila omrežja bodo dogovorjena z lokalnimi podjetji, s čimer se bo zagotovil kratek odzivni čas za odpravljanje morebitnih okvar.

**ODPRTO OMREŽJE**

Storitve bo uporabnikom v omrežju ponujalo več različnih ponudnikov. Uporabnik bo imel možnost proste izbire ponudnika storitev, ki je glede na ceno in kakovost storitev zanj najugodnejši, saj upravitelj omrežja vsem operaterjem storitev zagotavlja enakopravni dostop in najem omrežja pod enakimi pogoji. V primeru nezadovoljstva s trenutnim ponudnikom, bo imel uporabnik možnost njegove zamenjave.

**KAJ LAHKO PRIDOBITE Z NOVIM ODPRTIM OPTIČNIM OMREŽJEM?**

Vsi uporabniki pridobite možnost brezhibnega delovanja vseh najsodobnejših storitve preko interneta:

* Delo na daljavo
* Storitve e-Zdravja, e-Medicine, e-Uprave
* Oblačne storitve
* Storitve pametnega doma (daljinski nadzor nad napravami)
* Audio/video pretočne vsebine
* Brezhibno delovanje televizije visoke ločljivosti (VoD, časovni zamik, UHD/4K)

**Pomembno:**

**Do storitev v omrežju RuNe bodo lahko dostopali samo tisti uporabniki, ki bodo naročili izgradnjo priključka in priključeni na optično infrastrukturo RuNe.**

|  |
| --- |
| **KAJ JE POTREBNO ZA PRIKLJUČITEV VAŠEGA DOMA NA OPTIČNO INFRASTRUKTURO?**Na spletnem naslovu [www.ruralnetwork.eu](http://www.ruralnetwork.eu):* Preverite, ali je vaš naslov vključen v projekt RUNE
* Izpolnite obrazec za izgradnjo priključka, ki je hkrati soglasje za dostop in izdelavo notranje optične inštalacije v bivalnem objektu. Sistem vas bo vodil skozi enostaven proces registracije priključka.
* Po prejemu vašega zahtevka vas bo v kontaktiral tehnični oddelek RUNE in vam zagotovil potrebne podatke o izvedbi priključka.
* Sledi podpis pogodbe o izgradnji priključka in plačilo priključnine
* Nato RuNe zgradi vaš priključek do vaše hiše in izvede potrebne notranje inštalacije.
* Ko je priključek zgrajen po lastni izbiri izberete ponudnika in z njim sklenete pogodbo za storitve.
 |

**KAJ ZAJEMA PLAČILO PRIKLJUČNINE ZA IZGRADNJO PRIKLJUČKA**

Financiranje celotne izgradnje omrežja RuNe zagotovi nosilec projekta sam, uporabniki plačajo samo notranjo hišno inštalacijo v enkratnem znesku 150 € (DDV vključen) in vključuje:

* Montažo optičnega kabla znotraj hiše;
* Priklop optičnega modema pri stranki;
* Preizkus delovanja povezave.

Po izvedbi priključka stranka postane lastnik vse notranje inštalacije, vključno z modemom.

**ALI LAHKO DOBIM PRIKLJUČEK RUNE POZNEJE?**

Uporabnikom, ki priključka v času gradnje RuNe omrežja priključka ne bodo naročili, bo optični priključek RuNe samo omogočen (ne bo zgrajen do hiše). Uporabniki lahko priključek naročijo in dobijo kadar koli. Vendar, če se za izgradnjo priključka odločijo naknadno, nosijo celotne stroške izgradnje priključka v skladu z veljavnim cenikom storitev izvajalca. Strošek izgradnje priključka bo v primeru poznejšega naročila torej bistveno višji kot med gradnjo celotnega omrežja RUNE.

**KAKO LAHKO PRIDEM DO ŠIROKOPASOVNIH STORITEV?**

Uporabnik, ki je naročil in mu je bil zgrajen priključek, v drugem koraku sklene pogodbo za naročniški paket z izbranim ponudnikom storitev. Pogodbo je potrebno skleniti najkasneje v roku 90 dni od obvestila s strani podjetja RuNe, da je priključek zgrajen in je omogočena priključitev na storitve.

**MED KATERIMI PONUDNIKI STORITEV LAHKO IZBIRAM?**

Zgrajeno optično omrežje RUNE bo uporabnikom omogočilo, da si sami izberejo enega izmed ponudnikov telekomunikacijskih storitev (ISP) v Sloveniji (A1, Amis, T2, Telemach, Siol, itd.). Odločitev ponudnika, ali bo s svojo storitvijo vstopil v novozgrajeno omrežje, pa je odvisna tudi od povpraševanja uporabnikov.

**PREDNOSTI OPTIČNE TEHNOLOGIJE**

* Kakovostna uporaba najsodobnejših storitev digitalne TV in interneta
* Prenos veliko večje količine podatkov
* Varnost naprav v primeru električnega udara strele (nevihte)
* Neobčutljivost kakovosti delovanja na temperaturne in vremenske spremembe
* Zmogljivost infrastrukture 1 Gbit/s in več

|  |
| --- |
| **KONTAKT****INFOTOČKA:** [**www.ruralnetwork.eu**](http://www.ruralnetwork.eu)Vse informacije o projektu lahko najdete na info točki, kamor lahko neposredno naslovite tudi vaša vprašanja.Za dodatna vprašanja pa vam je na voljo naša ekipa na enem izmed naslednjih e-naslovov:dominik.salamon@ruralnetwork.eumarko.salamon@ruralnetwork.eu |